2024-es európai választások: 12 ország osztozik 15 új képviselői mandátumon

A képviselők jóváhagyták az Európai Tanács határozatát, amely 705-ről 720-ra emeli az Európai Parlament mandátumainak számát a következő jogalkotási ciklusban.

Az Európai Tanács a Parlament 2023. júniusi jelentése alapján határozott a képviselőtestület 15 fős bővítéséről. A mandátumok számának növelését az indokolja, hogy a 2019-es legutóbbi választások óta változott az EU népessége. Az új képviselői helyeken a következő országok osztoznak majd:

Belgium +1 [22]

Dánia +1 [15]

Írország +1 [14]

Spanyolország +2 [61]

Franciaország +2 [81]

Lettország +1 [9]

Hollandia +2 [31]

Ausztria +1 [20]

Lengyelország +1 [53]

Finnország +1 [15]

Szlovénia +1 [9]

Szlovákia +1 [15]

A javaslatot a képviselők 515 szavazattal, 74 ellenében és 44 tartózkodás mellett fogadták el. A jövő évi választásokon (2024. június 6–9.) már a megnövelt számú képviselői mandátum sorsáról dönthetnek a választópolgárok.

A szavazást megelőző vita során a képviselők bírálták, hogy az Európai Tanács megpróbálja befolyásolni a Parlamentet költségvetési feladataiban, és hangsúlyozták a Parlament függetlenségét. A társelőadók sajnálatukat fejezték ki amiatt, hogy az Európai Tanács nem tájékoztatta azonnal a Parlamentet arról, hogy el kíván térni az eredeti javaslattól, mind az összes mandátum, mind a páneurópai választókerületre vonatkozó rendelkezések tekintetében. A vita felvétele itt tekinthető meg.

Háttér

A Parlament összetételét minden választás előtt értékelni kell az EU-s Szerződésekben meghatározott elvek (azaz legfeljebb 750 képviselő lehet és az elnök, egy tagállamnak 6-nál nem kevesebb és 96-nál nem több képviselői helye lehet, valamint a "degresszív arányosság" elve) és a legfrissebb népességi adatok alapján.

REF: 20230911IPR04910

Sajtókapcsolat:

* Zalán Eszter, sajtóreferens
* +32 228 40081 (BXL)
* eszter.zalan@europarl.europa.eu

|  |  |
| --- | --- |
|  | © European Union, 2023 – EPA 720-as ülés a plenáris teremben |

Eredeti tartalom: Európai Parlament Magyarországi Kapcsolattartó Irodája

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/6090/2024-es-europai-valasztasok-12-orszag-osztozik-15-uj-kepviseloi-mandatumon/